George Floyd-verhoor begin eersdaags | Maroela Media
George Floyd-verhoor begin eersdaags
Derek Chauvin, 'n voormalige polisielid, word aangekla van die moord op George Floud. (Foto: (Hennepin County Sheriff via AP)
Aanvangsargumente in die verhoor van die voormalige polisiebeampte van Minneapolis wat aangekla word van die moord op George Floyd begin Maandag. Dit word verwag dat die saak 'n maand lank sal duur.
Derek Chauvin (44), 'n 19-jarige veteraan van die polisie, kan tot 40 jaar tronkstraf opgelê word as hy skuldig bevind word aan die ernstigste aanklag – moord in die tweede graad. Hy het in Oktober borgtog van R16 miljoen betaal en is uit aanhouding by Oak Park Heights vrygelaat.
Floyd is in Mei in Minneapolis dood nadat Chauvin byna drie minute lank met sy knie op 'n geboeide Floyd wat op die grond gelê het se nek gedruk het. Beeldmateriaal van die voorval het 'n vlaag Black Lives Matter-veldtogte teen beweerde polisiewreedheid en rassediskriminasie in die VSA tot gevolg gehad.
Drie ander polisiebeamptes – Tou Thao, Thomas Lane en J. Alexander Kueng – staan ook tereg op aanklagte in verband met Floyd se dood. Hulle sal vanjaar afsonderlik verhoor word.
Die regter wat voorsit in die saak, aanklaers en Chauvin se verdedigingsadvokaat is dit eens oor die 15 jurielede na twee weke se deurdringende ondervraging van voornemende kandidate. Die jurielede, tussen die ouderdomme van 20 en 60, beklee verskillende beroepe en weerspieël die diversiteit van Minneapolis.
Die verhoor sal onder uiters streng veiligheidsmaatreëls plaasvind en word regstreeks uitgesaai. Duisende polisiebeamptes en lede van die Amerikaanse nasionale wag word ontplooi om 'n wakende oog te hou tydens die verhoor.
Ben Crump, 'n prokureur van die Floyd-familie, het gesê hy hoop dat 'n "billike uitspraak" gelewer sal word.
"George Floyd het meer getuies van sy dood gehad as enige ander persoon ooit," het Crump gesê. "Ons het almal dieselfde gesien – die onbetwisbare en onregverdige marteling en moord deur 'n polisiebeampte van 'n swart man wat onder bedwang gebring en geboei was en geen skade berokken het nie."
Die prokureur van Chauvin, Eric Nelson, het verlede week gevra dat die verhoor vertraag word en nie in Minneapolis plaasvind nie weens die aankondiging op 12 Maart dat die stad 'n "onregmatige dood"-skikking van R402 miljoen met die Floyd-familie bereik het.
Regter Cahill het die verdediging se mosies van die hand gewys en gesê dat die voorverhoorpublisiteit in hierdie saak sal voortduur, ongeag hoe lank voortgegaan word.
Wat die verandering van sittingsplek betref, het hy gesê: "Ek dink nie daar is 'n plek in die staat Minnesota wat nog nie aan hierdie saak blootgestel is nie."
George Floyd In die nuus VSA
'Vliegveld' op Mars na Afrikaanse ingenieur vernoem
Ja so gaan dit.Die arme man moet nou geslaan word in die naam van liberalisme en BLM. Hoop ou Sleepy Joe is nou gelukkig.
Jy moet ingeteken wees om te stem19-5Jy moet ingeteken wees om te stem
As hierdie verhoor in piesangland was, so die uitspraak klaar geskryf wees voor die verhoor begin. In die VSA het die ou darem n kans op n regverdige verhoor mits die jurie nie geintimideer word nie.
Die arme man het net sy werk onder omstandighede gedoen. Miskien sien en hoor ons nou die volle prentjie..
Volgens gerugte het Floyd n kriminele record gehad.
Is Floyd met opset "vermoor" ? beslis nie..
Deesdae het kriminele teveel Regte en selfs hier by ons is daar rassisme in die SAP.
Jy moet ingeteken wees om te stem21-4Jy moet ingeteken wees om te stem
Tyd mors, net nog 'n rede soek om te brand en plunder as die hoef nie kan skuldig vind nie.
Dis jammer wat hy deurgaan, maar weereens gaan dit oor behoorlike opleiding.
N polisie man kan nie uit verstrasie optree nie. As jy in n sekere beroep is dan tree jy daarvolgens op!